open-index/open-wikipedia-markdown huggingface dataset:
Paparčiai (Barstyčiai vald)

**Paparčiai** (žemaidi *Papartē*) on küla Leedus Skuodase rajoonis Barstyčiai vallas.

Külla jäävad osaliselt Žemaitija rahvuspark ja Paparčiai telmatoloogiline kaitseala. Seal asuvad mitmed kaitsealused loodusmälestised: Balnase nimeline rändrahn, Paparčiai tamm, Paparčiai sanglepp ja Paparčiai hobukastan. Külas on Paparčiai kalmistu.

Paparčiai hobukastan on Salantai hobukastani järel ümbermõõdult teine hobukastan Leedus. Puu kõrgus on 21 ja ümbermõõt 4,75 meetrit. Varem oli puu kahe tüvega, ent üks on murdunud. Murdmiskohal on teises tüves õõnsus.

Žemaitija rahvuspargi kaitsevööndis kasvava Paparčiai sanglepa kõrgus on 21,1 ja ümbermõõt 4,75 meetrit. 

Paparčiai tamme ümbermõõt on 4,17 meetrit. Selle kohta teab kohalik rahvas rääkida, et ühel talutüdrukul olnud kord kaks kosilast. Tüdruk ei suutnud otsustada, kummaga abielluda. Üks poiss kutsus siis teise kohtamisele ja varitses teda selle tamme taga püssiga. Ta lasi konkurendi maha ja abiellus ise tüdrukuga.

Muinsuskaitse all on külas asuvad muinaskalmed. Kalmed ulatuvad ka linnamäele, mis on samuti muinsuskaitse all.

Kolmas muinsuskaitsealune objekt on Paparčiai või Auškalnise mägi. Tegemist on endise linnamäega, mis hiljem hüljati, ja selle asemele rajati teine külas asunud linnus. Legendide kohaselt asunud mäe tipus kord veski, mille aga raevunud Perkūnas põlema süütas. Mäe lähistel Samauskaste pere hoovis seisab lohukivi, mis pärines sellelt mäelt. Seal seisab ka ruunidega kaetud Päikesekivi, mis võis ka sellelt mäelt pärineda. Pereliikmete mälestused siiski erinevad, teise versiooni kohaselt pärineb see Barstyčiai kiriku juurest, kolmanda järgi hoopis Seda kandist veskist.

Külas asub Apaštose mägi, millel põlenud kord püha tuli. Sinna olevat rajatud kirik, mis aga peagi maha põles.
## Elanikkond


* 357 (1902)
* 369 (1923)
* 298 (1959)
* 269 (1970)
* 220 (1979)

* 146 (1986)
* 132 (1989)
* 112 (2001)
* 88 (2011)
* 47 (2021)


## Viited

## Välislingid
Gudaliai

**Gudaliai** on küla Leedus Skuodase rajoonis Barstyčiai vallas.
Külla jäävad osaliselt Žemaitija rahvuspark ja Mikytai maastikukaitseala. Külas on kolm Gudaliai kalmistut.

Külla jääb osaliselt muinsuskaitsealune Gudaliai hiiemägi (teine pool jääb Pūčkoriai külla). Kohalike lugude põhjal ohverdati seal erinevatele jumalatele, põhiliselt noori veiseid. Teine kohalike legendidega seotud paik on Kaukalnise küngas. Seal elanud muiste kolp, kes öösiti ühtedele möödakäijatele varandust pakkus, teistele aga laulis.
## Elanikkond


* 132 (1902)
* 222 (1923)
* 153 (1959)
* 156 (1970)

* 85 (1979)
* 20 (1989)
* 25 (2001)
* 10 (2011)


## Viited
Padegimė

**Padegimė** on küla Leedus Skuodase rajoonis Barstyčiai vallas.

Külla jäävad osaliselt Žemaitija rahvuspark ja Paparčiai telmatoloogiline kaitseala. 

Padegimė mõisa on esmamainitud 1598. aastal. Külas on kaks Padegimė kalmistut.

Muinsuskaitse all on külas asuv hiiemägi. Sellel põlenud kord mäe põhjaküljel asuval kivil püha tuli.
## Elanikkond


* 47 (1923)
* 136 (1959)
* 93 (1970)
* 53 (1979)
* 29 (1986)

* 21 (1989)
* 23 (2001)
* 18 (2011)
* 16 (2021)


## Viited
Köflach

**Köflach** on väike linn *(Stadtgemeinde)* Austrias Steiermargi liidumaal Voitsbergi ringkonnas, Stubalpe mäe jalamil. Linnal on Piberi külas asuv hobusekasvandus, mis varustab lipitsa tõugu hobustega kuulsat Hispaania ratsakooli Viinis. Traditsiooniliselt söekaevandamise poolest tuntud Köflach on aeglaselt muutumas tööstuslinnast teenindussektori keskuseks. Sellel on raudteeühendus Voitsbergiga.

## Vaatamisväärsused

Peamised vaatamisväärsused on Lipizzanergestüt Piber (Piberi hobusekasvandus) oma kuulsate valgete lipitsa tõugu hobustega ja kuumaveekümbla Therme Nova, mida varustatakse mineraalveeallikast Piberis.

Huviväärsuseks on ka kunsti- ja kultuurimaja, kus toimuvad näitused, peamiselt kohalike kunstnike omad.

## Taristu

Köflachis on raudteepeatus, see on esimene jaam Köflachi ja Grazi vahelisel raudteel. 

Lähim *Autobahn* (kiirtee) on Süd Autobahn A2, lähimad ühenduspunktid on Modriach ja Mooskirchen. Olulisimad maanteed on B70 Packerbundesstraße, mis ühendab Köflachi Grazi ja Villachiga, ning  B77 Gaberl Straße.

## Majandus

Olulised tööstusettevõtted on klaasitootja Stölzle Oberglas ja turvatoolide tootja LEAR (eriti Magna Steyri jaoks).

## Sõpruslinn

* Giengen an der Brenz, Saksamaa, 1962. aastast

## Inimesi

* Ferdinand Pamberger (1873–1956), maalikunstnik ja graafik
* Hannah Perschel (* 1940), kunstnik
* Stefanie Werger (*1951), muusik, kirjanik ja näitleja
* Leo Lukas (* 1959), kabareekunstnik ja kirjanik
* Hannah Scheucher (*1993), graafiline disainer
* Edmund Dittmer (*1956), veinisõber
* Hubert Eisner (1897–?), Austria nats
* Viktor Elser (1893–1979), rahvuspoliitik, volikogu rahvusnõunik (linnapea 1924–1934)
* Anton Lukesch (1912–2003) ja Karl Lukesch (1917–1991), misjonärid ja Lõuna-Ameerika uurijad

## Vaata ka

* Green Boots

## Viited
Krottendorf-Gaisfeld

**Krottendorf-Gaisfeld** on vald (*Gemeinde*) Austrias Steiermargi liidumaal Voitsbergi ringkonnas.

Vald asub Grazist läänes.

## Viited
Badlandsi rahvuspark

**Badlandsi rahvuspark** (*Badlands National Park*, lakota keeles: *Makȟóšiča*) on Ameerika Ühendriikide rahvuspark, mis asub Lõuna-Dakota edelaosas. 

Park kaitseb 982,4 ruutkilomeetrit järsult erodeerunud kaljukesi ja tippe ning USA suurimat inimtegevusest häirimata segarohupreeriat. Parki valitseb Riiklik Pargiteenistus ning rahvuspargi lõunaosa hallatakse koos Oglala Lakota hõimuga.

Rahvuspark moodustati 4. märtsil 1929 riikliku mälestisena ning rahvuspargiks sai see 10. novembril 1978. Badlandsi rahvuspargis elab üks maailma ohustatumaid liike, mustjalg-tuhkur, keda alates 1990. aastatest on taasasustatud elama mitmetesse Ühendriikide rahvusparkidesse.

## Viited
Ligist

**Ligist** on vald *(Marktgemeinde)* Austrias Steiermargi liidumaal Voitsbergi ringkonnas.

Ligist asub Lääne-Steiermargi eelmäestikus.

## Viited
Delicate Arch

**Delicate Arch** on 16 m kõrgune looduslik kaar, mis asub Ameerika Ühendriikides Archesi rahvuspargis.

Kaar on rahvuspargi ja Utah' osariigi sümbol ning seda kujutatakse ka osariigis registreeritud autode numbrimärkidel.

## Viited
Miękinia

**Miękinia** (saksa keeles *Nimkau*) on linn Poolas Alam-Sileesia vojevoodkonnas Środa Śląska maakonnas, Miękinia valla halduskeskus. Miękinia asub Środa Śląskast umbes 10,5 km idas ja Wrocławi kesklinnast ligikaudu 22 km lääneloodes.

Küla on esmamainitud 1305. aastal. Kuni 1945. aastani oli küla Saksamaa koosseisus.

Miękinia sai linnaõigused 1. jaanuaril 2023.

## Viited
Biscayne'i rahvuspark

**Biscayne'i rahvuspark** (*Biscayne National Park*) on Ameerika Ühendriikide rahvuspark, mis asub Florida osariigis Miami-Dade'i maakonnas.

Park säilitab Biscayne'i lahte ja selle avamere tõkkerahusid. 95 protsenti pargi pindalast on vesi ja lahe kaldal asub ulatuslik mangroovimets. Pargi pindala on 700 ruutkilomeetrit ja see hõlmab pargi suurimat saart Elliott Key, mis on moodustunud kivistunud korallrahust. Pargi avamereosa hõlmab Florida Korallrahu põhjapoolseimat piirkonda, mis on üks maailma suurimaid korallrahusid.

Biscayne'i rahvuspark kaitseb nelja erinevat ökosüsteemi: kaldaäärne mangroovisoo, Biscayne'i lahe madalad veed, lubjakivist koralle ja avamerel asuvat Florida Korallrahu. Mandri ja saare servade kaldasood pakuvad kasvukohta kaladele, molluskitele ja koorikloomadele. Pargis võib vaadelda kuutteist ohustatud liiki. Biscayne'is elab ka väike ohustatud ameerika krokodillide populatsioon ja mõned ameerika alligaatorid.

## Viited
Maria Lankowitz

**Maria Lankowitz** on väike turulinn *(Marktgemeinde)*, Austrias Steiermargi liidumaal Voitsbergi ringkonnas Köflachi lähedal, Stubalpe mäe jalamil.

## Ajalugu

Maria Lankowitzi on ürikutes esmamainitud 1415. aastal. 15. sajandist pärit kirik on Mariazelli järel olulisim Steiermargi palverännukoht.

## Majandus

Mägikarjamaadel, kus suviti karjatatakse lipitsa tõugu hobuseid Viinis asuvale Hispaania ratsakoolile, on suusarajad ja murdmaasuusarajad. Varasemad söekaevanduspaigad on muudetud järveks ja golfiväljakuks.

## Viited
Bodzanów

**Bodzanów** on linn Poolas Masoovia vojevoodkonnas Płocki maakonnas Bodzanówi vallas. Bodzanów asub Płockist umbes 23 km idas ja Varssavi kesklinnast ligikaudu 72 km lääneloodes.

Bodzanów sai linnaõigused 1351. aastal, kuid kaotas need 1869. aastal.

Bodzanów sai linnaõigused tagasi 1. jaanuaril 2023.

## Viited
Big Bendi rahvuspark

**Big Bendi rahvuspark** (*Big Bend National Park*) on Ameerika Ühendriikide rahvuspark, mis asub Texase osariigi lääneosas. 

Pargi pindala on 3242 ruutkilomeetrit ja see on riiklikult oluline kaitseala, sest see on Chihuahua kõrbe suurim topograafia ja ökoloogia kaitseala Ameerika Ühendriikides. Rahvuspark on saanud nime Rio Grande suure käänaku järgi. Big Bendi rahvuspargis asub Chisose mäestik, mis on USA ainus täielikult rahvuspargi territooriumil paiknev mäestik. Rahvuspargi ja Chisose mäestiku kõrgeim tipp on Emory Peak (2385 m).

Rahvuspargis valitseb kuum poolkõrbeline kliima. Hiliskevadel ja suvel võib madalamatel kõrgustel õhutemperatuur sageli tõusta üle 40 °C. Talved on üldiselt pehmed, kuid vahetevahel võib õhutemperatuur langeda alla nulli. Kuna rahvuspargi kõrgeima ja madalaima paiga vahel on enam kui 1500 meetrit, on õhutemperatuuride ja sademete hulga varieeruvus rahvuspargis märkimisväärselt suur. Tänu sellele esineb rahvuspargis erakordne taimede ja loomade elupaikade mitmekesisus. Park kaitseb enam kui 1200 taimeliiki, enam kui 450 liiki linde, 56 liiki roomajaid ja 75 liiki imetajaid.

Kuna Rio Grande on riigipiir Ameerika Ühendriikide ja Mehhiko vahel, on pargil ebatavalised piirangud pargireeglite, määruste ja poliitikate haldamisel ja jõustamisel. Vastavalt Guadalupe Hidalgo lepingule ulatub pargi territoorium ainult 1848. aasta seisuga sügavaima jõekanali keskmesse. Ülejäänud kanal ja sellest lõunapoolne maa jääb Mehhiko territooriumile. Park piirneb Mehhiko poolel Cañón de Santa Elena ja Maderas del Carmeni kaitsealadega.

Big Bendi rahvuspark on USA põhiosa üks eraldatumaid ja selle tõttu üks vähemkülastatumaid rahvusparke. Perioodil 2009–2019 külastas seda keskmiselt 377 000 turisti aastas.

## Viited

## Välislingid

* Big Bendi rahvuspark Rahvusparkide Teenistuse kodulehel
Rumšaičiai

**Rumšaičiai** (žemaidi *Romšātē*) on küla Leedus Skuodase rajoonis Šatėse vallas.

Küla nimi tuleneb isikunimest Rumša (ka Rumšas või Rumšys). Külas on kaks kalmistut.

Muinsuskaitse all on Rumšaičiai muinaskalmed ehk Rootsi hauad.
## Elanikkond


* 73 (1902)
* 190 (1923)
* 132 (1959)
* 114 (1970)
* 61 (1979)

* 39 (1989)
* 47 (2001)
* 28 (2011)
* 25 (2021)


## Viited
Rozprza

**Rozprza** on linn Poolas Łódźi vojevoodkonnas Piotrków Trybunalski maakonnas, Rozprza valla halduskeskus. Rozprza asub Piotrków Trybunalskist umbes 12 km ja Łódźi kesklinnast ligikaudu 53 km lõunas.

Rozprzat on esmamainitud 1065. aastal.

Rozprza sai linnaõigused 1272. aastal, kuid kaotas need 1870. aastal.

Rozprza sai linnaõigused tagasi 1. jaanuaril 2023.

## Viited
Lukošaičiai

**Lukošaičiai** on küla Leedus Skuodase rajoonis Šatėse vallas. Küla jääb Šata jõe äärde.
## Elanikkond


* 244 (1902)
* 81 (1923)
* 93 (1959)
* 84 (1970)

* 66 (1979)
* 11 (1989)
* 7 (2001)
* 1 (2011)


## Viited
Pagramantė

**Pagramantė** on küla Leedus Skuodase rajoonis Šatėse vallas. Küla jääb Šata jõe äärde.
## Elanikkond


* 63 (1902)
* 76 (1923)
* 63 (1959)
* 50 (1970)

* 24 (1979)
* 14 (1989)
* 88 (2001)
* 16 (2011)


## Viited
Säärissirmik (perekond)

**Säärissirmik** (*Chamaemyces*) on šampinjonilaadsete seltsi kuuluv perekond seeni.

## Liike
**Chamaemyces fracidus* – säärissirmik

## Välislingid
*
Jalgnööbik

**Jalgnööbik** (*Poronia*) on kottseente perekond. 

## Liike
**[[Poronia australiensis]]*
**[[Poronia erici]]*
**[[Poronia gleditschii]]*
**[[Poronia indica]]*
**[[Poronia ingii]]*
**[[Poronia johorensis]]*
**[[Poronia nagaraholensis]]*
**[[Poronia oedipus]]*
**[[Poronia pileiformis]]*
**Poronia punctata* – täpiline jalgnööbik
**[[Poronia radicata]]*

## Välislingid
*
Malūkai

**Malūkai** on küla Leedus Skuodase rajoonis Šatėse vallas. Külas on Malūkai kalmistu.
## Elanikkond


* 57 (1902)
* 65 (1923)
* 35 (1959)
* 55 (1970)

* 26 (1979)
* 6 (1989)
* 2 (2001)
* 3 (2011)


## Viited
Mooskirchen

**Mooskirchen** on vald (*Marktgemeinde*) Austrias Steiermargi liidumaal Voitsbergi ringkonnas.

Mooskirchen asub Grazist edelas.

## Viited
Rosental an der Kainach

**Rosental an der Kainach** on vald (*Gemeinde*) Austrias Steiermargi liidumaal Voitsbergi ringkonnas.

## Majandus

Rosental oli kunagi pruunsöekaevanduslinn.

## Viited
Rotatsioon (muusika)

**Rotatsioon** (saksa keeles *Rotation*) on muusikas objektide järjestatud hulga tsükliline permutatsioon.

Näiteks helirea rotatsiooni korral tuletatud helirea helide järjekord säilib, kuid tuletatud helirida algab algse helireaga võrreldes erinevast helist.

## Kirjandus
* Gieseler, Walter 1975. *Komposition im 20. Jahrhundert. Details - Zusammenhänge*. Moeck Verlag, Celle, lk. 45
Kamtšatka aeg

**Kamtšatka aeg** (inglise Petropavlovsk-Kamchatsky Time, lühend PETT, vene keeles МСК+9) on vööndiaeg, mis kehtib Venemaal Kamtšatka krais ja Tšuktšimaal. Kamtšatka aeg erineb Moskva ajast +9 tunni võrra ning maailmaajast +12 tunni võrra.

Kamtšatka aeg võeti kasutusele 1919–1924. Märtsis 2010 Kamtšatka aeg kaotati ning Kamtšatkal ja Tšuktšimaal hakkas kehtima Magadani aeg (МСК+8). Novembris 2010 tegid Kamtšatka ja Tšuktšimaa kohalikud võimud ettepaneku võtta kasutusele Vladivostoki aeg (МСК+7), mis põhjustas kohalike elanike proteste. Oktoobris 2014 Kamtšatka aeg taastati.

## Viited
UTC−11:00

**UTC−11:00** on ajavöönd, milles aeg on 11 tundi taga maailmaajast UTC. Selle keskmeridiaan on 165° W.

Vööndis asuvad Ameerika Ühendriikidele kuuluvad Ameerika Samoa, Jarvise saar, Kingmani riff, Midway saared ja Palmyra atoll ning Uus-Meremaale kuuluv Niue.
Söding-Sankt Johann

**Söding-Sankt Johann** on 2015. aastast vald *(Gemeinde)* Austrias Steiermargi liidumaal Voitsbergi ringkonnas.

Vald loodi Steiermargi vallareformi osana 2014. aasta lõpus, kui ühendati endised vallad Söding ja Sankt Johann-Köppling.

Söding-Sankt Johann asub Grazist edelas.

## Viited
Söding

**Söding** oli vald Austrias Steiermargi liidumaal Voitsbergi ringkonnas. 2015. aastast on see Söding-Sankt Johanni valla osa.

Vald asus Grazist edelas.
Dąbrowice

**Dąbrowice** on linn Poolas Łódźi vojevoodkonnas Kutno maakonnas, Dąbrowice valla halduskeskus. Dąbrowice asub Kutnost umbes 21 km lääneloodes ja Łódźist ligikaudu 65 km põhjaloodes.

Dąbrowice sai linnaõigused enne 1453. aastat, kuid kaotas need 1870. aastal.

1. jaanuaril 2023 sai Dąbrowice linnaõigused tagasi.

## Viited
UTC−12:00

**UTC−12:00** on ajavöönd, milles aeg on 12 tundi taga maailmaajast UTC. See on viimane ajavöönd ning seal algab uus kalendripäev kõige hiljem, 26 tundi hiljem, kui esimeses ajavööndis UTC+14:00. See asub 180° meridiaanist idas.

Vööndis asuvad Ameerika Ühendriikidele kuuluvad Bakeri saar ja Howlandi saar.
Voitsberg

**Voitsberg** on väike linn (*Stadtgemeinde*) Austrias Steiermargi liidumaal Voitsbergi ringkonnas. 

See on kasvanud Tregistbachi jõe ääres Püha Margareeta kiriku ümber ning seda on esmamainitud 1220. aastal sõnaga *[[civitas]]*. 

Tänapäevalgi on näha Greiseneggi palee ja Obervoitsbergi lossi jäänused. Muude huviväärsuste seas on Voitsbergi linnahall, mille on projekteerinud arhitekt Arik Brauer.

## Transport

Voitsberg on raudtee kaudu ühendatud Köflachi ja Graziga.

## Sõpruslinn

* San Martino Buon Albergo, Itaalia

## Viited
Permutatsioon (muusika)

**Permutatsioon** on muusikas objektide hulgast tuletatud järjestatud hulk, milles iga element võib esineda ainult ühe korra. 

Muusikaliste objektide *n*-elemendilise järjestatud hulga võimalike permutatsioonide arv P*n* avaldub faktoriaalina kujul P*n* = *n*!. 

Permutatsioon on muusikas üldmõiste, mille allmõisteteks on näiteks
* transpositsioon
* inversioon
* retrograad
* retrograadi inversioon
* rotatsioon
* multiplikatsioon
Weizi ringkond

**Weizi ringkond** (*Bezirk Weiz*) on ringkond Austrias Steiermargi liidumaal. 

Ringkond koosneb järgmistest valdadest:
Rahvusparkide Teenistus

**Rahvusparkide Teenistus** (*National Park Service*, **NPS**) on Ameerika Ühendriikide föderaalne asutus Siseministeeriumi alluvuses, mis haldab riigi kõiki rahvusparke, enamikku riiklikest mälestistest ja muid loodus-, ajaloo- ja puhkeobjekte. Kongress asutas Teenistuse 25. augustil 1916. NPS-i peakorter asub Washingtonis Siseministeeriumi peakorteris.

NPS annab tööd ligikaudu 20 000 inimesele 424 allüksuses, mille haldusalas on üle 34,3 miljoni hektari kõigis 50 osariigis, Columbia ringkonnas ja USA territooriumidel. 2019. aasta seisuga oli neil rohkem kui 279 000 vabatahtlikku. Agentuuri peamiseks ülesandeks on säilitada asutuse haldusalasse määratud kohtade ökoloogiline ja ajalooline terviklikkus, tehes need ühtlasi külastajatele juurdepääsetavaks.

## Vaata ka
*Ameerika Ühendriikide rahvusparkide loend

## Viited
Black Canyon of the Gunnisoni rahvuspark

**Black Canyon of the Gunnisoni rahvuspark** (*Black Canyon of the Gunnison National Park*) on Ameerika Ühendriikide rahvuspark Colorado osariigis. 

Märtsis 1933 sai sellest Ameerika Ühendriikide riiklik monument. Rahvuspargiks sai see 21. oktoobril 1999. Rahvuspargi pindala on 133 ruutkilomeetrit ning parki haldab Rahvusparkide Teenistus.

Pargi nimi tuleneb piirkonnas asuvast kanjonist, mis on nii järsk, et päikesevalgus ulatub vaid selle ülemisse osasse ning mõned kanjoni osad saavad päevas vaid 33 minutit päikesevalgust. Kanjoni põhjas voolab Gunnisoni jõgi.

## Viited
Multiplikatsioon (muusika)

**Multiplikatsioon** on muusikas objektide hulga elementide reeglipärane paljundamine.

## Välislingid
* Heinemann, Stephen 1993. Pitch-class set multiplication in Boulez's Le marteau sans maitre
Jennifer Granholm

**Jennifer Mulhern Granholm** (sündinud 5. veebruaril 1959 Vancouveris) on Kanadas sündinud USA poliitik. Ta oli 1999–2003 USA Michigani osariigi justiitsminister ja 2003–2011 47. Michigani kuberner. Aastatel 2021–2025 oli ta Ameerika Ühendriikide energeetikaminister.
Lauritz Christian Lindhardt

**Lauritz Christian Lindhardt** (20. august 1842 – 25. september 1906) oli Taani hambaarst, kes 1870. aastal aitas kaasa esimese hambapuurmasina toomisele Ameerikast Taani.

## Elukäik
Lauritz Christian Lindhardt oli Folketingi liikme Bendt Lindhardti ja Johanne Thomasine Nicoline Lauritsdatter Promi poeg ja Rønne hambaarsti Holger Lindhardti isa.

1894. aastal sai ta Kopenhaageni stomatoloogia kooli professoriks.

Aastatel 1888–1890 ja 1891–1898 oli Lindhardt Taani Hambaarstide Liidu president. 

## Tunnustus
*1893 – Dannebrogi ordu rüütel

## Välislingid

* https://www.danishfamilysearch.dk/cid11375394
* http://ddd.salldata.dk/bladre/index.php?aar=1880&amt=K%C3%B8benhavn&herred=K%C3%B8benhavn+%28Staden%29&sogn=Nygade
* http://ao.salldata.dk/vis1.php?bsid=57867&side=0
Łopuszno

**Łopuszno** on linn Poolas Święty Krzyżi vojevoodkonnas Kielce maakonnas, Łopuszno valla halduskeskus. Łopuszno asub Kielcest ligikaudu 28 km lääneloodes.

Küla on esmamainitud 1355. aastal.

Łopuszno sai linnaõigused 1. jaanuaril 2023.

Linn olulisim vaatamisväärsus on 1897. aastal valminud eklektilises stiilis Dobieckite loss.

## Viited
Pärnu-Jaagupi Muusikakool

**Pärnu-Jaagupi Muusikakool** on muusikakool Pärnu maakonnas Põhja-Pärnumaa vallas Pärnu-Jaagupi alevis aadressil Kooli tänav 3.

1950. aastatel tegutsesid Aleksander Marguste ja Konstantin Reinu eestvedamisel Pärnu-Jaagupi Keskkooli puhkpilliorkester ja õpilaskoorid. Endine Pärnu-Jaagupi puhkpilliorkester jätkas tegevust Halinga kolhoosi puhkpilliorkestri nime all. Muusikahuvilised lapsed said õppida Pärnu Lastemuusikakoolis. Teiste seas õppisid seal Vello Pukk ja Priit Aimla.

1979. aastal vabanes Pärnu-Jaagupis hoone aadressil Kalli maantee 9. Alev otsustas anda vabanenud ruumid asutatavale lastemuusikakoolile. Idee algataja oli Halinga kolhoosi esimees Lembit Tamvere. Tema ja Pärnu-Jaagupi Keskkooli tollase direktori Linda Lillemägi eestvedamisel avatigi 1981. aastal Pärnu-Jaagupis lastemuusikakool. Eesti NSV kultuuriministri Loti allkirjaga käskkirjas nr 276 (14. august 1981) lastemuusikakoolide avamise kohta on öeldud: "Avada 1981/82. õppeaastal Kingissepa Lastekunstikool, Paldiski Lastemuusikakool ja Pärnu-Jaagupi Lastemuusikakool." Direktori ametikohale kinnitati Madis Schmidt. Viimane töötas kuni 2000. aastani ka puhkpillieriala õpetajana. Kooli avaaktus toimus 1. septembril 1981 Pärnu-Jaagupi Keskkooli aulas. Keskkooli ruume kasutati õppetööks kuu aega, kui sisustati klasse vastremonditud hoones Kalli maanteel. Majas oli seitse klassiruumi, saal, õpetajate tuba ning direktori kabinet. Rajooni kultuuriosakond ja kultuuriministeerium muretsesid kontsertklaveri, pianiinod, akordione ja muid pille. Palju noote ja muusikainstrumente andis M. Lüdigi nimeline Vändra Muusikakool. Oma majas algas õppetöö 1. oktoobril 1981.

Alates 2002. aastast tegutseb kool uues renoveeritud majas aadressil Kooli tänav 3, kus on kaheksa klassiruumi, õpetajate tuba ning avar saal.

## Välislingid

* Pärnu-Jaagupi Muusikakooli veebisait
UTC−9:00

**UTC−9:00** on ajavöönd, milles aeg on maailmaajast (UTC) 9 tundi taga. Selle keskmeridiaan on 135° W.

Vööndis asuvad aasta läbi Prantsusmaale kuuluvad Gambier' saared.

Väljaspool suveaega (talveajal) on selles ajavööndis ka Ameerika Ühendriikide Alaska osariik, välja arvatud Aleuudi saared, mis asuvad läänepikkusest 169°30' lääne pool. Suveajal on selles ajavööndis Aleuudi saared, mis asuvad läänepikkusest 169°30' lääne pool.
UTC−10:00

**UTC−10:00** on ajavöönd, milles aeg on maailmaajast (UTC) 10 tundi taga. Selle keskmeridiaan on 150° W.

Vööndis asuvad aasta läbi Ameerika Ühendriikidele kuuluvad Hawaii ja Johnstoni atoll, Prantsusmaale kuuluvad Seltsisaared, Tuamotu saared, Gambier' saared ja Lõunasaared ning Uus-Meremaaga assotsieerunud Cooki saared.

Väljaspool suveaega on selles ajavööndis ka Ameerika Ühendriikide Aleuudi saared, mis asuvad läänepikkusest 169.30° lääne pool.
Włodowice

**Włodowice** (saksa keeles *Waldowitz*) on linn Poolas Sileesia vojevoodkonnas Zawiercie maakonnas, Włodowice valla halduskeskus. Włodowice asub Zawierciest umbes 8 km põhjakirdes ja Katowicest ligikaudu 44 km kirdes.

Włodowicet on esmamainitud 1220. aastal. Włodowice sai linnaõigused 1386. aastal. 1870. aastal võtsid tsaarivõimud Włodowicelt linnaõigused ära.

1. jaanuaril 2023 sai Włodowice linnaõigused tagasi.

Linna olulisimad vaatamisväärsused on 17. sajandi lõpus rajatud Włodowice lossi varemed ja Püha Apostli Bartolomeuse kirik.

## Viited
Jastrząb

**Jastrząb** on linn Poolas Masoovia vojevoodkonnas Szydłowieci maakonnas, Jastrząbi valla halduskeskus. Jastrząb asub Szydłowiecist ligikaudu 6,5 km idakirdes.

Asula on rajatud 1422. aastal. Jastrząb sai linnaõigused 1427. aastal. Tsaarivõimud võtsid Jastrząbilt linnaõigused ära 1869. aastal.

1. jaanuaril 2023 sai Jastrząb linnaõigused tagasi.

## Viited
UTC−8:00

**UTC−8:00** on ajavöönd, milles aeg on 8 tundi taga maailmaajast UTC. Selle keskmeridiaan on 120° W.

Vööndis asuvad aasta läbi Prantsusmaale kuuluv Clipperton ja Suurbritanniale kuuluv Pitcairn.

Talveajal on selles ajavööndis ka suurem osa Kanada Briti Columbia provintsist, Ameerika Ühendriikide California, Idaho, Nevada, Oregoni ja Washingtoni osariik (Vaikse ookeani aeg, PT) ning Mehhiko Baja California osariik.

Suveajal on selles ajavööndis Alaska.
UTC−1:00

**UTC−1:00** on ajavöönd, milles aeg on 1 tund taga maailmaajast UTC. Selle keskmeridiaan on 15° W.

Vööndis asuvad aasta läbi Roheneemesaared.

Talveajal on selles ajavööndis Gröönimaa idaosa ja Portugalile kuuluvad Assoorid.
Marc-Édouard Vlasic

**Marc-Édouard Vlasic** (sündinud 30. märtsil 1987 Montréalis) on Kanada jäähokimängija, kes mängib kaitsjana NHL-i klubis San Jose Sharks.

Aastatel 2003–2006 mängis ta Quebec Major Junior Hockey League'i klubis Quebec Remparts.

2005. aastal valis Sharks ta NHL-i ''draft''is 35. valikuna. Sharksi põhikoosseisus on Vlasic mänginud alates hooajast 2006/07. Debüüthooajal valiti Vlasic liiga uustulnukate sümboolsesse koosseisu (*[[NHL All-Rookie Team]]*).

Hooajal 2015/16 jõudis ta Sharksiga Stanley karikavõistlustel finaali, kus kaotati Pittsburgh Penguinsile mängudega 2:4.

2017. aasta juulis pikendas ta Sharksiga lepingut kaheksa aasta võrra. 14. detsembril 2019 pidas ta NHL-is oma 1000. mängu.

2014. aasta taliolümpiamängudel võitis Vlasic Kanada jäähokikoondise koosseisus kuldmedali. Maailmameistrivõistlustelt on ta Kanada koondise koosseisus võitnud kaks hõbemedalit.

Vlasic on Horvaatia päritolu.

## Viited

## Välislingid
* Marc-Édouard Vlasic NHL.com lehel
* Marc-Édouard Vlasic hockeydb.com lehel
Jeżów

**Jeżów** on linn Poolas Łódźi vojevoodkonnas Brzeziny maakonnas, Jeżówi valla halduskeskus. Jeżów asub Brzezinyst umbes 15 km ja Łódźi kesklinnast ligikaudu 36 km idas.

Küla on esmamainitud 1138. aastal. Jeżów sai linnaõigused 1334. aastal. 17. sajandi teise poole ja 18. sajandi sõdades sai linn rängalt kannatada ja selle tähtsus vähenes. 1870. aastal kaotas Jeżów linnaõigused.

1. jaanuaril 2023 sai Jeżów linnaõigused tagasi.

## Viited
Sinirebase tänav

**Sinirebase tänav** on tänav Tallinnas Nõmme linnaosas Raudalu asumis. Tänav saab alguse Valdeku tänavalt ja lõppeb Karuse tänaval. Tänava pikkus on 712 meetrit.

Sinirebase tänav sai nime 12. detsembril 1997. Tänav on nime saanud läheduses asunud Raku karusloomakasvanduse mõjul.

Tänaval tegutseb loomade varjupaik.

## Viited
UTC−3:00

**UTC−3:00** on ajavöönd, milles aeg on 3 tundi taga maailmaajast UTC. Selle keskmeridiaan on 45° W.

Vööndis asuvad aasta läbi:
* 
*  (välja arvatud Acre, Amazonase, Mato Grosso, Mato Grosso do Suli, Rondônia ja Roraima osariik ning saared Atlandi ookeanis)
* le kuuluv Prantsuse Guajaana
* 
* le kuuluvad Falklandi saared 
*  Magallanesi regioon
* 

Põhjapoolkera suveajal on selles vööndis:

* s New Brunswick, Labrador, Nova Scotia, Prints Edwardi saar
* le kuuluv 
* le kuuluv  (lääneosa)

Lõunapoolkera suveajal on selles vööndis:

* 
*  (välja arvatud Lihavõttesaar ja Magallanesi regioon)

Lisaks on selles ajavööndis mõned Antarktika piirkonnad.
Vabaliai

**Vabaliai** (žemaidi *Vabalē*) on küla Leedus Skuodase rajoonis Šatėse vallas. Vabaliai asub paigas, kus Vabalas Šata jõkke suubub. Külas on kaks kalmistut.

Külla jääb Šata-Vabalase botaanilis-zooloogiline kaitseala.

Külas asub väike hiieküngas.
## Elanikkond


* 415 (1902)
* 443 (1923)
* 398 (1959)
* 304 (1970)
* 283 (1979)

* 188 (1987)
* 161 (1989)
* 165 (2001)
* 88 (2011)
* 67 (2021)


## Viited

## Välislingid
*Küla portaalis vietoves.Lt
Sodalė

**Sodalė** on küla Leedus Skuodase rajoonis Šatėse vallas. Küla jääb Šata jõe äärde.
## Elanikkond


* 24 (1902)
* 55 (1923)
* 46 (1959)
* 45 (1970)

* 32 (1979)
* 23 (1989)
* 21 (2001)
* 8 (2011)


## Viited
Lyksūdė

**Lyksūdė** (žemaidi *Līksūde*) on küla Leedus Skuodase rajoonis Šatėse vallas. Lyksūdė asub Šata jõe ja Lyksūdė paisjärve ääres. Külas on kaks kalmistut.

Paisjärve pindala on 17,7 ha. See on osa Lyksūdė vesiveski muinsuskaitse all olevast kompleksist. Veski ise rajati aastal 1830. Nõukogude perioodil veski natsionaliseeriti ja sinna seati sisse diiselmootor, veel hiljem hakkas veski tööle elektriga, ent vanad seadmed säilisid.

## Elanikkond


* 198 (1902)
* 270 (1923)
* 213 (1959)
* 175 (1970)
* 146 (1979)

* 84 (1989)
* 85 (2001)
* 54 (2011)
* 44 (2021)


## Viited

## Välislingid
*Küla portaalis vietoves.Lt
Laumaičiai

**Laumaičiai** on küla Leedus Skuodase rajoonis Šatėse vallas Šata jõe ääres. Külas on kolm kalmistut.

## Elanikkond


* 106 (1902)
* 219 (1923)
* 191 (1959)
* 171 (1970)
* 87 (1979)

* 32 (1989)
* 32 (2001)
* 23 (2011)
* 10 (2021)


## Viited
Leetunud muld

**Leetunud muld** on happeline ja liivane mullatüüp, mis kuulub leetmuldade alamkategooriasse.

Leetunud muldadel kasvavad peamiselt männikud, kuid vähemal määral võib sellistel muldadel kohata ka kuusikuid, segametsi ja kaasikuid.

## Levik
Leetunud muld katab maailmas hinnanguliselt 485 miljonit hektarit, millest Eestis asub 212 962 hektarit, mis moodustab 5% Eesti muldkattest.Peamiselt on leetunud muld levinud Kagu-Eestis (Kanepi, Antsla, Varstu, Rõuge, Misso, Vastseliina, Värska ja Põlva ümbruses) ning Põhja-Eestis (Põhja-Kõrvemaal ja Kunda ümbruses), aga vähesel määral leidub seda ka Edela-Saaremaal ja Lääne-Hiiumaal. 

## Tunnused
Leetunud muld on profiili ülaosas peamiselt kerge lõimisega, millel on välja kujunenud huumushorisont, huumus- või raudilluviaalne sisseuhtehorisont ja leethorisont. Looduslikel aladel katab mullapinda metsa- või rohumaade kõdu. Leetunud mulla huumushorisont on mõõdukalt või tugevasti happeline. Gleistunud leetunud muld on ajutiselt liigniiske ja profiili alumises osas on selgesti näha väljakujunenud gleistumistunnuseid (roostetäpid või -laigud, gleilaigud).

## Füüsikalised ja keemilised omadused
**Füüsikalised omadused:** Pehme muld, kerge lõimisega (liivad, saviliivad) ja orgaanilise aine poolest mitte väga rikas ning see tingib mulla väiksema tiheduse. Kevadel mulla paisumisel lasuvustihedus väheneb, mulla kuivades lasuvustihedus suureneb. Suur üldpoorsus ehk suur õhu ja vee läbilaskevõime. Mulla kleepuvus, paisuvusvõime ja vastupanu deformatsioonile on väike. 

**Keemilised omadused:** mehaaniline neeldumine suur, keemiline neeldumine suur, happeline, palju orgaanilisi kolloide. 

## Kasulikkus ja funktsioonid
Leetunud mulda kasutatakse põllukultuuride kasvatamiseks, kuid eeldab pikaajalist väetamist. Leetunud muld leiab vähesel määral kasutust ka metsanduses.

Põhilised maaparanduslikud võtted on sügavkünd veemahutavuse parandamiseks ja tiheda väljauhtehorisondi kobestamiseks; lupjamine ning väetamine.

Neil muldadel kasvavate männi enamusega palumetsade boniteet on kõrge. Parimad metsad kasvavad saviliivadel ja liivsavi vahekihtidega erimitel. Sobivaimad kultuurid leetunud muldadele on lupiin ja tatar. Kuivendamise korral paraneb sobivus nii teraviljade kui ka kartuli ja põldherne kasvatamiseks.

## Liigitus
Leetumise astme järgi jagatakse Eesti mullad kolmeks:

* nõrgalt leetunud
* keskmiselt leetunud
* tugevalt leetunud mullad

Jaotuse aluseks on leethorisondi väljakujunemise aste. Oluline kriteerium on ka huumus- ja leethorisondi vahekord: nõrga leetumise korral on huumus leethorisondist tüsedam, keskmise korral on nende vahekord enam-vähem võrdne ning tugeva leetumise korral ületab leethorisondi tüsedus huumushorisondi oma.

## Viited
Andrea Cozzolino

**Andrea Cozzolino** (sündinud 3. augustil 1962 Napolis) on Itaalia poliitik, ta on Demokraatliku Partei liige. Ta on aastatel 2009–2024 Euroopa Parlamendi liige.

Euroopa Parlamendis kuulus Cozzolino Sotsiaaldemokraatide ja demokraatide fraktsiooni.
Rünnak Venemaa relvajõudude laagrile Makijivkas

**Rünnak Venemaa relvajõudude laagrile Makijivkas** oli Vene-Ukraina sõja käigus 2022. aasta 31. detsembril vastu 2023. aasta 1. jaanuari toimunud rünnak, mille käigus Ukraina relvajõud tabasid M142 HIMARS raketisüsteemist välja lastud rakettidega Donetski oblastis Makijivkas Kremli tn 48 asuvat kutsekooli nr 19, kuhu olid majutatud peamiselt Saratovi oblastist mobiliseeritud Vene sõdurid. 

## Ajalugu
2023. aasta alguses arvati, et raketitabamuste ja läheduses asunud laskemoonalao plahvatamise tagajärjel hukkus kümneid kui mitte sadu mobiliseerituid.

## Viited

## Välislingid
* Обстрел солдат в Макеевке: последствия удара, заявления сторон и траурные акции в России. [Sõdurite tulistamine Makijivkas: rünnaku tagajärjed, poolte avaldused ja leinaaktsioonid Venemaal]. BBC News Русская служба, 3. jaanuar 2023 (video 1:39)
* Shelling of Makiivka. Mobilization in the Russian Federation (2023) Ukraine News. Odesa Film Studio, 3. jaanuar 2023 (vene ja ukraina keeles, video, 23:25)
Eesti Sotsiaalpank

**Eesti Sotsiaalpank**  oli 1991–1995 tegutsenud Eesti aktsia-kommertspank. 

Eesti Sotsiaalpanga asutas määrusega nr 50 Eesti NSV Valitsus 5. märtsil 1990 NSV Liidu Elamu-Sotsiaalpanga Eesti Vabariikliku Panga ja kõigi tema allasutuste baasil.

Eesti Sotsiaalpank sai Eesti Pangalt tegevuslitsentsi 22. jaanuaril 1991.

1994. aasta alguses alustas Rahandusministeerium riigiraha väljaviimist Sotsiaalpangast ning 500 miljonit krooni pankades olevat riigi eelarveraha jaotati peaaegu võrdselt Hansapanga, Ühispanga ja Põhja-Eesti Panga vahel.

Eesti Pank kehtestas Eesti Sotsiaalpanga tegevusele määrusega 15.08.1994-21.09.1994 moratooriumi. 16. augustil käskis Eesti Panga nõukogu peatada pangast kõik väljamaksed, moratooriumi tulemusel külmutati ka Sotsiaalpanga kreeditorideks olnud eelarveliste asutuse vahendid

17. novembril 1994 ühines Eesti Sotsiaalpangaga Eesti Tööstuse ja Arengu Pank (algselt Esttexpank), ostes üle poole Sotsiaalpanga aktsiatest. Esttexpank jäi tegevuslitsentsist ilma 17. novembril 1994 pärast ühinemist Eesti Sotsiaalpangaga.

Pärast tegevuslitsentsi tühistamist reorganiseerus Sotsiaalpank ESB Finantskontori AS-ks, mille pankrot kuulutati välja 26. augustil 1996.

## Viited
Bryce'i kanjoni rahvuspark

**Bryce'i kanjoni rahvuspark** (*Bryce Canyon National Park*) on Ameerika Ühendriikide rahvuspark, mis asub Utah' osariigis. 

Nimele vaatamata ei ole rahvuspargis peamine looduslik moodustis ja vaatamisväärsus mitte kanjon, vaid erosiooni tagajärjel tekkinud hobuserauakujuliste amfiteatrite kett.

Ala on 1923. aastast riiklik mälestis ja 1924. aastal sai see rahvuspargiks. Praeguse nime sai park 1928. aastal. Rahvuspargi pindala on 145 ruutkilomeetrit ning parki haldab Rahvusparkide Teenistus.

## Viited
Canyonlandsi rahvuspark

**Canyonlandsi rahvuspark** (*Canyonlands National Park*) on Ameerika Ühendriikide rahvuspark, mis asub Utah' osariigis.

Park säilitab Colorado ja Green'i jõe ning nende lisajõgede poolt paljudeks kanjoniteks, mesadeks ja buttideks erodeeritud värvilist maastikku. President Lyndon Johnson allkirjastas pargi loomise õigusaktid 12. septembril 1964. Kongress laiendas 1971. aastal pargi pindala.

Canyonlandsi pindala on 1366 ruutkilomeetrit ning seda haldab Rahvusparkide Teenistus. Canyonlands'ist vähem kui tunniajase autosõidu kaugusel asub Archesi rahvuspark.

## Viited
Licki observatoorium

**Licki observatoorium** (inglise keeles *Lick Observatory*) on observatoorium Mount Hamiltoni tipus Diablo Range'is San Josest idas California osariigis Ameerika Ühendriikides. 

See kuulub California Ülikoolile ning seda juhitakse 1960. aastatest California Ülikooli Santa Cruzi harust. Observatoorium on nime saanud ettevõtja James Licki järgi.

Licki observatooriumis avastati esimene Jupiteri kaaslane pärast Galileo Galilei aegu, Amalthea.

## Vaata ka
* Charles Dillon Perrine
* Observatooriumite loend
* Suurimate optiliste refraktorite loend

## Kirjandus
* 
* 
*  

## Välislingid
* Lick Observatory
* Lick Observatory Archive at UC Santa Cruz
* Lick Observatory Records Digital Archive, from the UC Santa Cruz Library's Digital Collections
* Photographs Pariisi observatooriumi digikogust
* The University of California Observatories
Sidney Streeti piiramine

**Sidney Streeti piiramine** (ka **Stepney lahing**) oli tulevahetus jaanuaris 1911 Suurbritannias Londoni East Endi linnaosas ühelt poolt Londoni politsei ja Suurbritannia armee ühendväe ning teiselt poolt läti anarhistide vahel. Piiramise eellugu algas juba 1910. aasta detsembris läti immigrantide salga juveelivarguse katsega Houndsditchi tänaval. Röövi käigus hukkus kolm politseinikku ja lätlaste juht George Gardstein. Kaks politseinikku sai viga.

Suur-Londoni politsei ja Londoni politsei hakkasid asja uurima ning vahistasid kahe nädala jooksul enamiku Gardsteini kaasosalistest. Politseile laekus teave, et kaks viimast kurjategijat peidavad end Stepneys aadressil Sidney Street 100. Korrakaitsjad evakueerisid kohalikud elanikud ning 3. jaanuari hommikul algas tulevahetus. Kuna politsei relvastus jäi kurjategijate omale alla, kutsuti appi ka armee. Piiramine kestis ligi kuus tundi ning selle lõpus süttis teadmata põhjustel maja, kus lätlased end peitsid. Üks kahest röövlist sai enne tulekahju levima hakkamist kuulitabamuse. Sündmuskohale jõudnud tuletõrjujad leidsid rusudest kaks laipa, maja kokkukukkumisel hukkus üks tuletõrjuja.

Sidney Streeti piiramine oli esimene kord, kui politsei pidi Londonis appi kutsuma sõjaväe. Lisaks oli tegu Suurbritannia esimese sellise juhtumiga, mis saadi filmilindile, kuna seda filmis Pathé News. Mõnedel kaadritel oli näha ka siseminister Winston Churchilli, kelle kohalviibimise tõttu lahvatas poliitskandaal operatsiooni juhtimise üle. Mais 1911 toimunud juveeliröövi katse kohtuistungil mõisteti kõik peale ühe süüdistatava õigeks. Piiramisest on valminud nii filme ("Mees, kes teadis liiga palju" (1934) ja "The Siege of Sidney Street" (1960)) kui romaane. Sündmuste sajanda aastapäeva puhul nimetati kaks Sidney Streeti maja ühe salga liikme, kes tõenäoliselt ei viibinud ei röövi ega tulistamise juures, Peter the Painteri (Pēteris Krāsotājsi) järgi. Hukkunud politseinike ja tuletõrjuja mälestuseks on paigaldatud sündmuskohta mälestustahvlid.

## Välislingid
* Siege of Sidney Street, Pathé News
* Newsreels and documentaries, YouTube
* Siege of Sidney Street, Huntley Film Archives
* ''Witness History'': Siege of Sidney Street, BBC World Service
Jupiter (täpsustus)

**[[Jupiter]]** on Päikesesüsteemi planeet. See on nimetatud vanarooma jumala Jupiteri järgi.

**Jupiter** võib tähendada veel järgmist:
* Jupiter (astroloogia)
* Jupiter (laev)
* Jupiter (saade), telesaade
* ERR Jupiter, Eesti Rahvusringhäälingu veebikanal
* Jupiter (hiidarvuti)
Ujazd (Tomaszów Mazowiecki maakond)

**Ujazd** on linn Poolas Łódźi vojevoodkonnas Tomaszów Mazowiecki maakonnas, Ujazdi valla halduskeskus. Ujazd asub Tomaszów Mazowieckist umbes 9,5 km põhjaloodes ja Łódźist ligikaudu 36 km kagus.

Ujazdi on esmamainitud 1283. aastal.

Ujazd sai linnaõigused 1428. aastal, kuid kaotas need 1870. aastal.

1. jaanuaril 2023 sai Ujazd linnaõigused tagasi.

## Viited
UTC−4:00

**UTC−4:00** on ajavöönd, milles aeg on 4 tundi taga maailmaajast UTC. Selle keskmeridiaan on 60° W.

Vööndis asuvad aasta läbi:
* 
* 
* 
*  Amazonase, Mato Grosso, Mato Grosso do Suli, Rondônia ja Roraima osariik
* 
* 
* 
* 
* ile kuuluvad
** 
** Bonaire
** 
** Saba
** Sint Eustatius
** 
* le kuuluvad
** Guadeloupe
** Martinique
** Saint-Barthélemy
** Saint-Martin
* 
* 
* 
* le kuuluvad
** 
** 
** 
* 
* le kuuluvad
** 
** 
* 

Talveajal asuvad selles vööndis:
*  New Brunswick, Labrador, Nova Scotia, Prints Edwardi saar
* le kuuluv
**  Pituffik ja Qaanaaq
* le kuuluv
** 

Põhjapoolkera suveajal on selles vööndis:
* 
* 
* : suurem osa Nunavutist, Ontario ja Quebeci provintsist
* 
* le kuuluv
** Turks ja Caicos
*  osariigid Delaware, Georgia, Lääne-Virginia, Maine, Maryland, Massachusetts, New Hampshire, New Jersey, New York, Ohio, Pennsylvania, Põhja-Carolina, Rhode Island, Lõuna-Carolina, Vermont, Virginia ja Columbia ringkond. Osaliselt on selles vööndis ka Florida, Indiana, Kentucky, Michigan ja Tennessee.

Lõunapoolkera talveajal on selles vööndis:

* 
*  (välja arvatud Lihavõttesaar ja Magallanesi regioon)

Lisaks on selles ajavööndis mõned Antarktika piirkonnad.
Dzuunmod

**Dzuunmod** (mongoli keeles Зуунмод, *sada puud*) on linn Mongoolias, Keskaimaki halduskeskus. Dzuunmod asub Ulaanbaatari kesklinnast ligikaudu 24 km lõunas.

Dzuunmod sai Keskaimaki halduskeskuseks 1942. aastal.

## Viited
Geidučiai

**Geidučiai** (žemaidi *Gėidotē*) on küla Leedus Skuodase rajoonis Šatėse vallas. Küla nimi tuleneb isikunimest Geidutis. Külas on Geidučiai kalmistu.

Küla kohta on esimesi teateid XV sajandist. Aastal 1926 sündis külas Telšiai piiskop Antanas Vaičius.
## Elanikkond


* 127 (1902)
* 243 (1923)
* 210 (1959)
* 160 (1970)

* 25 (1979)
* 7 (1989)
* 4 (2001)
* 3 (2011)


## Viited

## Välislingid
Ersla

**Ersla** on küla Leedus Skuodase rajoonis Šatėse vallas. Ersla asub samanimelise jõe ääres. Jõe järgi on ka küla nime saanud. Külas on neli kalmistut.

## Ajalugu

Külas asub I aastatuhandel ja II aastatuhande algul kasutusel olnud kindlustatud asulakoht, mis on muinsuskaitse all. 1 m ümbrusest kõrgemat ala pindalaga 40 × 37 m piirab 1,5 meetri kõrgune kividest vall. Kohati on märgata ka jälgi kindlustist piiranud vallikraavist. Muinasasula lähistel seisab samuti muinsuskaitse all olev Ersla lohukivi.

XIX sajandil püstitati Erslasse kabel, mis allub Mosėdise kihelkonnale. Nõukogude perioodi algusaastatel tegutsesid külas Leedu metsavennad.

## Elanikkond


* 176 (1902)
* 364 (1923)
* 336 (1959)
* 283 (1970)
* 179 (1979)

* 159 (1985)
* 102 (1989)
* 128 (2001)
* 92 (2011)
* 73 (2021)



Ersla, ženklas.JPG|Ersla küla
Erslos akmuo 2011.JPG|Ersla lohukivi
Erslos koplyčia 2.JPG|Ersla kabel
Ersla, koplyčios interjeras.JPG|Kabeli sisevaade
Ersla (upė), brasta Ersloje.JPG|Koole Ersla jõel


## Viited

## Välislingid

*Küla portaalis vietoves.Lt
Giršinai

**Giršinai** on küla Leedus Skuodase rajoonis Šatėse vallas.
## Elanikkond


* 32 (1902)
* 17 (1923)
* 77 (1959)
* 41 (1970)

* 4 (1979)
* 1 (1989)
* 1 (2001)
* 0 (2011)


## Tuntud elanikke

*Pranciškus Karevičius – Leedu piiskop
*Adomas Galdikas – Leedu graafik
*Ona Galdikaitė – Leedu luuletaja

## Viited
Rukai

**Rukai** (žemaidi *Rokā*) on küla Leedus Skuodase rajoonis Šatėse vallas Ersla jõe ääres. Külas on põhikool, raamatukogu ja kolm kalmistut.

## Elanikkond


* 155 (1902)
* 237 (1923)
* 304 (1959)
* 288 (1970)
* 270 (1979)

* 305 (1985)
* 349 (1989)
* 351 (2001)
* 291 (2011)
* 218 (2021)


## Viited

## Välislingid

*Küla portaalis vietoves.Lt
Lumik

**Lumik** (*Limenitis*) on perekond koerlibliklaste sugukonnast.

Perekonda kuulub umbes 23 liiki.

## Eesti liigid
**Limenitis populi* – haavalumik
**Limenitis camilla* – väikelumik

## Teisi liike
**[[Limenitis archippus]]*
Drupiai

**Drupiai** on küla Leedus Skuodase rajoonis Šatėse vallas Šata jõe ääres. Külas on Drupiai kalmistu.

## Elanikkond


* 88 (1902)
* 91 (1923)
* 111 (1959)
* 105 (1970)
* 58 (1979)

* 14 (1989)
* 18 (2001)
* 6 (2011)
* 10 (2021)


## Viited
Žebrokai

**Žebrokai** (žemaidi *Žebruokā*) on küla Leedus Skuodase rajoonis Šatėse vallas Bārta jõe ääres. 

Küla jääb osaliselt Salantai regionaalparki ja Šaukliai maastikukaitsealale. Osaliselt ulatub külla ka Natura 2000 ala Mosėdise ümbruskond.

## Elanikkond


* 204 (1902)
* 228 (1923)
* 314 (1959)
* 223 (1970)
* 177 (1979)

* 129 (1987)
* 145 (1989)
* 128 (2001)
* 95 (2011)
* 75 (2021)


## Viited

## Välislingid
*Küla portaalis vietoves.Lt
Burviai

**Burviai** (žemaidi *Borvē*) on küla Leedus Skuodase rajoonis Notėnai vallas. 

## Elanikkond


* 72 (1902)
* 88 (1923)
* 79 (1959)
* 67 (1970)

* 12 (1979)
* 4 (1989)
* 2 (2001)
* 3 (2011)


## Viited
Derkinčiai

**Derkinčiai** (žemaidi *Derkėntē*) on küla Leedus Skuodase rajoonis Notėnai vallas Šata jõe ääres. Külla jääb Derkinčiai paisjärv. Külas on kaks kalmistut.

Külas asub osaliselt muinsuskaitse alune Šliktinė ohverdamispaik, mis oli kasutusel IX–XI sajandini.
## Elanikkond


* 206 (1902)
* 300 (1923)
* 236 (1959)
* 195 (1970)
* 119 (1979)

* 71 (1985)
* 53 (1989)
* 51 (2001)
* 52 (2011)
* 38 (2021)


## Viited
Tšojr

**Tšojr** (mongoli keeles Чойр) on linn Mongoolias, Gov-Sümberi aimaki halduskeskus.

Tšojri läbib Trans-Mongoolia raudtee.

Tšojr asub poolkõrbevööndi ja rohtlavööndi piiril, merepinnast keskmiselt 1269 kõrgusel.

## Viited
Prialgava

**Prialgava** (žemaidi *Prelgava*) on küla Leedus Skuodase rajoonis Notėnai vallas Bārta jõe ääres. Külas on viis kalmistut.

Küla on esmamainitud 1564. aastal.

## Elanikkond


* 210 (1902)
* 284 (1923)
* 297 (1959)
* 238 (1970)
* 209 (1979)

* 153 (1986)
* 127 (1989)
* 89 (2001)
* 61 (2011)
* 42 (2021)


## Viited

## Välislingid
Emory Peak

**Emory Peak** on mägi Ameerika Ühendriikides Texase osariigis. See on Chisose mäestiku ja Big Bendi rahvuspargi kõrgeim mägi.

Mägi on nimetatud maamõõtja William Hemsley Emory järgi, kes spetsialiseerus Ameerika Ühendriikide piiri kaardistamisele ning kaardistas muuhulgas Texase-Mehhiko piiri. Chisose jõgikonnast paistab Emory Peak väikese mäeharjana, samas kui lähemal asuv Casa Grande mägi tundub palju kõrgem. Läänest on Emory Peak selgelt nähtav ülejäänud mäeahelikust veidi kõrgema punktina.

Mäe tippu viib märgistatud matkarada. Mäetipus on rahvuspargi raadioside antenn.

## Viited
Ott Järvela

**Ott Järvela** (sündinud 15. jaanuaril 1983) on eesti spordiajakirjanik.

## Töökäik
1998. aastal töötas Järvela Postimehe suvereporterina. Hiljem on Järvela teinud kaastööd Spordilehele, Sporditähele ja Sõnumilehele. 2003. aastal liitus Järvela Sportnetiga. 2005. aastast teeb ta kaastööd Eesti Raadiole. 

2007. aastal asus Järvela kommenteerima jalgpallimatše TV6-s, TV14-s, Kalev Spordis ja Viasat Sport Balticus ning asus põhikohaga tööle Õhtulehte. 2013. aastal sai ta Õhtulehe sporditoimetuse juhatajaks. 2019. aastast töötab Järvela Soccernet.ee-s ja kommenteerib sporti ka Viaplays. 

2015. aastal valiti Ott Järvela Eesti Spordiajakirjanike Seltsi juhatusse. 

## Suurturniirid
Ott Järvela on kohapeal kommenteerinud jalgpalli suurturniire (2016 EURO, 2018. aasta maailmameistrivõistlused ja 2022. aasta maailmameistrivõistlused) ja olümpiamänge (2012 London, 2014 Sotši ning 2018 Pyeongchang). 

## Teosed
* 2022 – "Järvela Jalkasahver". ISBN 9789916141878

## Viited
Capitol Reefi rahvuspark

**Capitol Reefi rahvuspark** (*Capitol Reef National Park*) on Ameerika Ühendriikide rahvuspark, mis asub Utah' osariigis.

President Franklin D. Roosevelt määras Capitol Reefi rahvuspargi 2. augustil 1937 riiklikuks mälestiseks, et kaitsta piirkonna värvilisi kanjoneid, mäeharjasid, butte ja monoliite; siiski avati ala ametlikult avalikkusele alles 1950. aastal. Autodega ligipääs paranes 1962. aastal kui avati Fremonti jõe kanjoni läbiv 24. osariigi maantee. 18. detsembril 1971 sai Capitol Reef rahvuspargiks.

Pargi pindala on 978,9 ruutkilomeetrit ning seda haldab Rahvusparkide Teenistus.

## Viited
Brotykai

**Brotykai** (žemaidi *Bruotīkā*) on küla Leedus Skuodase rajoonis Notėnai vallas Bārta jõe ääres.

Külas on lohukivi. Brotykaist pärineb ka Mosėdise kivimuuseumis asuv lohukivi. Sinna jääb Brotykai kalmistu.

## Elanikkond


* 144 (1902)
* 140 (1923)
* 98 (1959)
* 92 (1970)

* 43 (1979)
* 25 (1989)
* 23 (2001)
* 17 (2011)


## Viited
Vindeikiai

**Vindeikiai** (žemaidi *Vėndėikē*) on küla Leedus Skuodase rajoonis Notėnai vallas.  Külas on algkool ja Vindeikiai kalmistu. Asula nimi tuleneb isikunimest Vindeikis.

## Ajalugu

Küla tekkis XVI sajandil läbi viidud põllumajandusreformi käigus. 

XIX sajandil moodustus küla maadele samanimeline hajaküla. Aastal 1870 said 80 sealset taluperemeest riigile kuulunud Mosėdise mõisalt maad.

Leedu maareformi käigus muutus kogu küla hajakülaks. Aastal 1949 sunniti sealsed elanikud kolhoosi astuma, kolhoosi baasil moodustai hiljem Vindeikiai sovhoos. Maaparandustööde käigus hävitati sealsed hajali asuvad elamud ning elanikud asustati ümber kolhoosi keskasulasse.

## Elanikkond


* 207 (1902)
* 251 (1923)
* 239 (1959)
* 235 (1970)
* 186 (1979)

* 180 (1987)
* 171 (1989)
* 176 (2001)
* 145 (2011)
* 107 (2021)


## Viited

## Välislingid

*Küla portaalis vietoves.Lt
Jundulai

**Jundulai** on küla Leedus Skuodase rajoonis Notėnai vallas.  Külla jääb Jundulai kalmistu.

## Elanikkond


* 58 (1902)
* 136 (1923)
* 111 (1959)
* 55 (1970)
* 37 (1979)

* 22 (1989)
* 29 (2001)
* 21 (2011)
* 13 (2021)


## Viited

## Välislingid
Weiz

**Weiz** on linn (*Stadtgemeinde*) Austrias Steiermargi liidumaal Weizi ringkonnas.

## Sõpruslinnad

* Ajka, Ungari
* Grodzisk Mazowiecki, Poola
* Offenburg, Saksamaa

## Viited
Kulaliai

**Kulaliai** (žemaidi *Kolalē*) on küla Leedus Skuodase rajoonis Notėnai vallas. Külla jääb Kulaliai kalmistu.

Asula nimi on tulnud žemaidikeelsest sõnast *kūlis* (*kulis*), mis tähendab kivi. 

Küla jääb osaliselt Salantai regionaalparki ja Šaukliai maastikukaitsealale. Osaliselt ulatub külla ka Natura 2000 ala Kulaliai kivikülv.

Looduskaitse all on üksikobjektina Kulaliai kivihunnikud, mis on tekkinud XX sajandil, kui sinna ümbruskonnast maaparandustööde käigus kive kokku veeti.

## Ajalugu

Asulat on esmamainitud 1564. aastal (nimedega *Kulai* ja *Kuliai*). 1568. aastal on mainitud küla nimega *Kuliškis*.

XIX sajandil jäi küla osaliselt Mosėdise, osalt aga Salantai kihelkonda.

Külas asus lohukivi, mis hävis 1994. aastal maaparandustööde käigus.

## Elanikkond


* 62 (1821)
* 50 (1843)
* 54 (1866)
* 305 (1923)
* 275 (1959)
* 185 (1970)

* 87 (1979)
* 43 (1985)
* 21 (1989)
* 14 (2001)
* 6 (2011)


## Viited

## Välislingid